
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

28 ΙΑΝΟΥΑΡΙΟΥ 1991 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 


ΑΠΟΦΑΣΕΙΣ 

Κήρυξη ως αναδασωτέας εγχωρίου περιουσίας δασικής έκτασης 
στη θέση «Μυρτίδια» της Κοινότητας Μυρτιδίων Κυθήρων,της 
Νομαρχίας Πειραιά .. 1 

ΠΟΛΕΟΔΟΜΙΑ . 

ΔΙΑΤΑΓΜΑΤΑ 


Εγκριση πολεοδομικής μελέτης τμήματος της πολεοδομικής ενότη¬ 
τας Ανατολικής Ιτέας της Κοινότητας Ιτέας (Ν. Φωκίδας) . . 2 

ΑΠΟΦΑΣΕΙΣ 


Αναγνώριση δρόμου ως προϋφισταμένου του έτους 1923 στο Τυ- 
μπάκι Ν. Ηρακλείου . 

Παράταση αναστολής χορήγησης οικοδομικών αδειών σε περιοχή 
εντός και εκτός του ρυμοτομικού σχεδίου της Κοινότητας Συβό- 
των Θεσπρωτίας . 


3 

4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. Α/346481 ΠΕ ( 1 ) 

Κήρυξη ως αναδασωτέας εγχωρίου περιουσίας δασικής έκτασης στη 
θέση «Μυρτίδια» της Κοινότητας Μυρτιδίων Κυθήρων της Νομαρ¬ 
χίας Πειραιά. 

Ο ΝΟΜΑΡΧΗΣ ΠΕΙΡΑΙΑ 

Σύμφωνα με: 

1) Τις διατάξεις: 

α) Του άρθρου 117 παρ. 3 του Συντάγματος της Ελλάδος, 
β) Των άρθρων 188-205 του Ν.Δ. 86/69 «περί Δασικού Κώδικος» 
και άρθρ. 37-44. Ν. 998/70. 

γ) Του Νόμου 3200/1955 «περί διοικητικής αποκεντρώσεως», σε 
συνδυασμό με τις διατάξεις του Ν.Δ. 532/1970 «περί συμπληρώσεως 


των διατάξεων περί διοικητικής αποκεντρώσεως» και του 709/1970 
Β.Δ/τος, που εκδόθηκε σε εκτέλεση αυτού. 

2) Τις εξής διαταγές του Υπουργείου Γεωργίας: 

α) 160417/1180/8.7.1980 
β) 182447/3049/24.9.1980 
γ) 141823/24.2.1983 

3) Την πρόταση που υποβλήθηκε με την 3328/4.10.1990 αναφορά 
του αρμόδιου Δασαρχείου Πειραιά, σχετικά με την κήρυξη ως αναδασω¬ 
τέας της κατωτέρω δασικής έκτασης, εμβαδού 1.480 τ.μ. που καλυ¬ 
πτόταν από σχίνα, ασπαλάθους και ρίκια και εκχερσώθηκε παράνομα 
από τον Ιωάννη Κασιμάτη κάτοικο Καλοκαιρινών. 

Επειδή η έκταση χρειάζεται προστασία για την επαναδημιουργία της 
δασικής βλάστησης που καταστράφηκε ολοσχερώς από εκχέρσωση το 
χρονικό διάστημα Μάιος 1989 μέχρι 12.7.2990 και η οποία θ’ αποκα¬ 
τασταθεί με φυσική αναγέννηση ή με πρόγραμμα τεχνητής αναδάσωσης 
μέσα σε τρία χρόνια που θα καταρτίσει το αρμόδιο Δασαρχείο Πειραιά 
και δεν υπάρχει φιλοδασική επιτροπή για να γνωμοδοτήσει πάνω στο 
θέμα αυτό, αποφασίζουμε: 

Κηρύσσουμε ως αναδασωτέα,' με σκοπό την προστασία για την επα- 
ναδημιουργία της δασικής βλάστησης, - που εκχερσώθηκε εγχώριος πε¬ 
ριουσία δασική έκταση 1,480 στρέμματα. 

Η έκταση αυτή, που βρίσκεται στη θέση «Μυρτίδια» της περιφέρειας 
της Κοινότητος Μυρτιδίων Κυθήρων Νομαρχίας Πειραιά, καλύπτοταν 
από σχίνα, ασπαλάθους και ρίκια και καταστράφηκε ολοσνερώς από 
Μάιο 1989 μέχρι 12.7.1990. 

_ Σχετικό το διάγραμμα με κλίμακα 1:1000, το οποίο αποτελεί ανα¬ 
πόσπαστο μέρος της απόφασης αυτής και στο οποίο η έκταση φαίνεται 
με τα στοιχεία ΑΒΓΒΆ και με όρια: 

Ανατολικά: Αγροτική έκταση. 

Δυτικά: Αγροτικός δρόμος. 

Βόρεια: Δασική έκταση εγχωρίου περιουσίας. 

Νότια: Δασική έκταση εγχωρίου περιουσίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 4 Ιανουάριου 1991 
Ο Νομάρχης 

ΠΑΝΑΓ. ΓΥΦΤΟΥΛΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


(2) 

Έγκριση πολεοδομικής μελέτης τμήματος της πολεοδομικής ενότητας 

Ανατολικής Ιτέας της Κοινότητας Ιτέας (Ν. Φωκίδας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6) και 7 (παρ. 1, 2 
και 4) του Ν. . 1337/1983 «Επέκταση των πολεοδομικών σχεδίων οικι¬ 
στική ανάπτυξη και σχετικές ρυθμίσεις» (Α' 33), όπως το άρθρο 6 τρο¬ 
ποποιήθηκε με την παράγρ. 2 του άρθρου 8 του Ν. 1512/1985 «Τρο¬ 
ποποίηση και συμπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α’ 4). 

2. Τις διατάξεις του άρθρου 3 του Ν.Δ/τος της 17.7.1923 «περί 
σχεδίων πόλεων κ.λπ.» (Α' 228) όπως το άρθρο 3 μεταγενέστερα τρο¬ 
ποποιήθηκε και συμπληρώθηκε. 


3. Τις διατάξεις των άρθρων 6 (παρ. 1), 7, 8, 9 του Ν. 1577/1985 
«Γενικός Οικοδομικός Κανονισμός» (Α' 210) όπως τροποποιήθηκαν με 
το άρθρο 13 (παρ. 1, 2, 3) του Ν. 1647/1986 «Οργανισμός Κτηματο¬ 
λογίου και Χαρτογραφήσεως Ελλάδας ΟΚΧΕ» (Α' 141) και το άρθρο 1 
(παρ. 3, 4) του Ν. 1772/1988 «Τροποποίηση διατάξεων του Ν. 
1577/1985 “ΓΟΚ” και άλλες σχετικές διατάξεις» (Α' 91). 


4. Τις διατάξεις της παραγράφου 1 του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την υπ’ αριθ. 1727/142/20.1.87 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου των οικισμών Ιτέας και Κίρ- 
ρας νομού Φωκίδας (Δ' 191) όπως τροποποιήθηκε με την 46311/ 
2759/5.6.90 απόφαση του Υπουργού Περιβάλλοντος, Χωροταξίας 
και Δημοσίων Έργων «Τροποποίηση του γενικού πολεοδομικού σχεδίου 
των οικισμών Ιτέας και Κίρρας νομού Φωκίδας» *(Δ' 377). 

6. Τις 133/1989 και 176/1989 γνωμοδοτήσεις του κοινοτικού 
συμβουλίου Ιτέας. 

7. Την 1/πρακτ. 2/23.5.1990 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος νομού Φωκίδας. 

8. Την 605/1990 γνωμοδότηση του Συμβουλίου της Επικράτειας, 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της πολεοδομικής ενό¬ 
τητας Ανατολικής Ιτέας της κοινότητας Ιτέας (Ν. Φωκίδας) με τον κα¬ 
θορισμό οικοδομήσιμων χώρων, οδών όπως οι ρυθμίσεις αυτές φαίνο¬ 
νται στα δύο (2) σχετικά πρωτότυπα διαγράμματα σε κλίμακα 1:1000 


που θεωρήθηκαν από τον προϊστάμενό της Διεύθυνσης Τοπογραφικών 
Εφαρμογών με την 77924/1990 πρ$ξη του και που αντίτυπά τους σε 
φωτοσμίκρυνση δημοσιεύονται με το πάοόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με το προηγούμενο άρθρο.. 

Άρθρο 3 

Στους οικοδομήσιμους χώρους της παραπανω περιοχής επιτρέπεται 
η χρήση αμιγούς κατοικίας, όπως προσδιορίζεται από το άρθρο 2 του 
από 23.2.1987 Π.Δ/τος (Δ' 166); 

Άρθρο 4 

Στο πρόσωπο των οικοπέδων οικοδομημένων ή μη, που βρίσκονται 
στην περιοχή της οποίας εγκρίνεται το πολεοδομικό σχέδιο με το άρθρο 
1 του παρόντος, επιβάλλεται προκήπιο πλάτους, δύο και μισού (2,5) και 
τεσσάρων (4) μέτρων, όπως φαίνεται στα σχετικά διαγράμματα. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται (Τομέας II) ως εξής: 

1) Ελάχιστο πρόσωπο: δεκατρία (13) μέτρα 

Ελάχιστο εμβαδόν: Τριακόσια (300) τ.μ. 

2) Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα. 

α) Τα οικόπεδα τα οποία κατά τη δημοσίευση του παρόντος δ/τος 
έχουν: 

- Ελάχιστο πρόσωπο: οκτώ μέτρα 

- Ελάχιστο εμβαδόν: εκατόν πενήντα (150) τ.μ. και 

β) Τα οικόπεδα τα οποία προκύπτουν από την οριστική πράξη εφαρ- 
μογής της οριστικής μελέτης ή προέρχονται από τις εισφορές σε γη, 
σύμφωνα με το άρθρο 8 του Ν. 1337/1983 και έχουν: 

-Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν πενήντα (160) τ.μ. 

3) Επιπλέον των προϋποθέσεων των προηγουμένων παραγρ. 1 και 2 
τα οικόπεδα θεωρούνται άρτια και οικοδομήσιμα εφόσον στο οικοδομή¬ 
σιμο τμήμα του οικοπέδου εγγράφεται κάτοψη κτιρίου με ελάχιστη επι¬ 
φάνεια πενήντα (50) μ2 και ελάχιστη διάσταση πέντε (5) μέτρα. 

4) Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

5) Συντελεστής δόμησης: οκτώ δέκα (0,8). 

6) Μέγιστο επιτρεπόμενο ύψος των ανεγερθησομένων κτιρίων δέκα 
(10) μέτρα το οποίο προσαυξάνεται κατά ένα μισό (1,50) μέτρο για την 
κατασκευή στέγης η οποία είναι υποχρεωτική με κλίση μέχρι τριάντα 
πέντε τοις εκατό 35%. 

Άρθρο 6 

Η ισχύς του παρόντος διατάγματος αρχίζει από τη: δημοσίευσή του 
στην Εφημερίδα της Κυβερνήσεώς. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 7 Ιανουάριου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 10586 (3) 

Αναγνώριση δρόμου ως προϋφισταμένου του έτους 1923 στο Τυμπάκι 

Ν. Ηρακλείου. 

Ο ΝΟΜΑΡΧΗΣ ΗΡΑΚΑΕΙΟΥ 
Έχοντας υπόψη: 

1. Τις διατάξεις του από 17.7.23 Ν.Δ/τος όπως μεταγενέστερα τρο¬ 
ποποιήθηκαν και συμπληρώθηκαν και ειδικότερα τα άρθρα 3,9 και 70. 

2. Τις δ/ξεις του ισχύοντος ΓΟΚ (ΦΕΚ 210 Α). 

3. Τις δ/ξεις του Α.Ν. 314/86 (ΦΕΚ 47/Α) όπως τροποποιήθηκαν 
και συμπληρώθηκαν με το υπ’ αρ. 1018/1971 Ν.Δ/γμα (ΦΕΚ 22Α) 
και την παρ. 3 του άρθρου 34 του Ν; 1577/85 (ΦΕΚ 210/Α). 

4. Τις δ/ξεις του υπ’ αρ. 183/86 Π.Δ/τος (ΦΕΚ 70Α). 

5. Την υπ’ αρ. Ε 20014/77 εγκ. 34 του Υπουργ. Δημ. Έργων σχε¬ 
τικά με οδούς του έτους 1923. 

6: Την από 26.6.1990 αίτηση του Εμμ. Μαρκάκη και το διάγραμμα 
που την συνοδεύει. 

7. Την με αρ. πρωτ. 1459/18.6.90 βεβαίωση του Προέδρου της 
Κοινότητας Τυμπακίου. 

8. Τη σύμφωνη γνωμοδότηση του ΣΧΟΠ όπως διατυπώθηκε στην 
αρ. 30/1·. 11.1990 πρακτικό του, αποφασίζουμε: 

Αναγνωρίζουμε τον δρόμο με στοιχεία 1-2-3-4-5-6-7-8-9-10-11- 
12-13-14—15-16-17-18-19-20-21 στοΤυμπάκι που φαίνεται στο συ¬ 
νημμένο τοπογραφικό διάγραμμα κλ. 1:200 που συντάχθηκε από Πολ. 
ΐπομ/κό Πολύχρονη Πετειναράκη ως δρόμο που προϋπάρχει του έτους 
1923 και τον χαρακτηρίζουμε διατηρητέο. 

Η παρούσα απόφαση με το συνοδεύον τοπογραφικό διάγραμμα αναρ- 
τηθεί για είκοσι (20) ημέρες στο Τμήμα Πολεοδομίας και ΠΕ Ν. Ηρα¬ 
κλείου (Θησέως 3). 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 10 Δεκεμβρίου 1990 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 

-*- 

Αριθ. 4073 (4) 

Παράταση αναστολής χορήγησης οικοδομικών αδειών σε περιοχή εντός 

και εκτός του ρυμοτομικού σχεδίου της Κοινότητας Συβότων Θε¬ 
σπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του 17.7.1923 Ν.Δ/τος όπως μεταγενέστερα τρο¬ 


ποποιήθηκαν και συμπληρώθηκαν και ειδικότερα τα άρθρα 8 παρ. 1 και 
85 Α. 

2. Τις διατάξεις του Α.Ν. 314/1986 (ΦΕΚ 47/Α) όπως μεταγενέ¬ 
στερα τροποποιήθηκαν και συμπληρώθηκαν με το υπ’ αριθμ. 1018/71 
Ν.Δ/γμα (ΦΕΚ 220/Α) και με την παρ. 3 του άρθρου 34 του Ν. 
1577/85 (ΦΕΚ 210/Α). 

3. Τις διατάξεις του υπ’ αριθμ. 183/1986 Ν.Δ/τος (ΦΕΚ 70/Α). 

4. Τις διατάξεις του Π.Δ. 30.8.85 (ΦΕΚ 414 Δ') όπως ισχύει σή¬ 
μερα και ειδικότερα του άρθρου 4 αυτού. 

5. Τις διατάξεις του Ν.'651/77 όπως ισχύει σήμερα και ειδικότερα 
του άρθρου 12 αυτού σε συνδυασμό με υπάρχουσα νομολογία του 
Σ.Τ.Ε. 

6. Την από 2.2.90 αίτηση των μελετητών της μελέτης πολεοδόμη¬ 
σης του οικισμού «Συβότων» Θεσπρωτίας. 

7. Το γεγονός ότι μέχρι σήμερα δεν έχουν ολοκληρωθεί οι εργασίες 
της Πολεοδομικής μελέτης Συβότων, αποφασίζουμε: 

Παρατείνουμε την αναστολή για έξι μήνες ακόμη της έκδοσης οικο¬ 
δομικών αδειών και εκτέλεση οικοδομικών εργασιών στην περιοχή της 
Κοινότητας Συβότων Θεσπρωτίας που φαίνεται στο συνημμένο διά¬ 
γραμμα κλ. 

Από την παραπάνω αναστολή εξαιρούνται: 

Α. Οι οικοδομικές άδειες για τις οποίες έχει υποβληθεί αίτηση με 
πλήρες φάκελλο σύμφωνα με το Π.Δ. 3.9.83 (ΦΕΚ 394 Δ) μέχρι την 
20.6.90. 

Β. Οι οικοδομικές εργασίες που εκτελούνται βάση οικοδομικών 
αδειών που έχουν εκδοθεί πριν την 20.6.90 καθώς και εκείνες που θα 
εκτελεσθούν βάσει των αδειών που θα εκδοθούν σύμφωνα με το παρα¬ 
πάνω εδάφιο α. 

Οι οικοδομικές άδειες για τις οποίες έχει υποβληθεί αίτηση με πλήρη 
φάκελλο σύμφωνα με Π.Δ. 3.9.83 (ΦΕΚ 394 Δ) στο χρονικό διάστημα 
από 20.12.1990 μέχρι 24.12.1990 εξαιρούνται από την εν λόγω ανα¬ 
στολή εφόσον είναι σύμφωνες με την πολεοδομική μελέτη όπως θα ορι- 
στικοποιηθεί αυτή ύστερα από την εκδίκαση των ενστάσεων που έχουν 
υποβληθεί. 

Επίσης εξαιρούνται της αναστολής επισκευές και εσωτερικές διαρ¬ 
ρυθμίσεις καθώς και επισκευές στεγών. 

Η ισχύς της παρούσης αρχίζει από την ημερομηνία της υπογραφής 
της και το τοπογραφικό διάγραμμα που την συνοδεύει θα αναρτηθεί στο 
Τ.Π. και Π.Ε. επί δεκαπενθήμερο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 24 Δεκεμβρίου 1990 

Ο Νομάρχης 
ΧΑΡ. ΦΡΑΓΚΟΤΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




